
104 DR.30.10.2013 

 

 Ini menunjukkan bahawa kerajaan meletakkan keutamaan yang besar terhadap 
pembangunan modal insan. Berdasarkan Laporan Pelan Pembangunan Pendidikan 
Malaysia 2013-2025 (PPPM), perbelanjaan awam Malaysia dalam pendidikan asas 
daripada prasekolah sehingga sekolah menengah sebagai peratusan KDNK adalah 
melebihi dua kali ganda purata negara ASEAN iaitu 3.8% berbanding 1.8% dan juga lebih 
tinggi daripada negara-negara harimau Asia seperti Korea, Hong Kong, Jepun, dan 
Singapura. Malahan perbelanjaan pendidikan di negara kita juga lebih tinggi daripada 
Negara OECD. 

 Manakala jika dibandingkan dengan negara-negara yang setara dari segi KDNK 
per kapita seperti Turki, Chile, Romania, Mexico, Malaysia juga mempunyai perbelanjaan 
per murid yang lebih tinggi iaitu USD1,808 setahun. Tuan Yang di-Pertua, walaupun jumlah 
yang diperuntukkan dan yang dibelanjakan untuk pendidikan adalah tinggi di negara kita, 
persoalannya adakah perbelanjaan itu menghasilkan pulangan atas pelaburan ataupun 
return on investment (ROI) yang setimpal. Malangnya jawapan daripada Laporan PPPM 
sendiri mengatakan tidak. Menurut laporan tersebut, prestasi Malaysia ketinggalan 
berbanding negara-negara lain yang memperuntukkan perbelanjaan yang setara malah 
laporan juga mengakui bahawa tahap perbelanjaan lebih tinggi tidak semestinya dikaitkan 
dengan keberhasilan yang lebih baik.  

 Kegagalan ini dicerminkan dalam taraf kebolehupayaan murid-murid kita apabila 
diukur bersama dengan negara-negara lain. Saya tidak perlu ulangi hujah-hujah Yang 
Berhormat Sandakan awal petang tadi tetapi secara kesimpulan, prestasi murid negara kita 
sudah merudum, yang dahulunya mengatasi skor purata antarabangsa. Akan tetapi 
sekarang sudah sampai ke tahap di mana 38% murid kita gagal mencapai penanda aras 
minimum dalam Matematik dan Sains. Ini dalam Laporan TIMSS. Pola yang sama juga 
dicerminkan dalam kajian PISA yang dijalankan oleh OECD. 

 Tuan Yang di-Pertua, tidakkah ini menghairankan, bagaimanakah prestasi murid 
kita semakin merosot walaupun perbelanjaan pendidikan semakin meningkat. Jelas, hasil 
yang diperolehi adalah tidak setimpal dengan pelaburan yang dibuat. Malah kenyataan ini 
sendiri diakui oleh Yang Amat Berhormat Perdana Menteri semasa membentangkan Rang 
Undang-undang Perbekalan 2013 tahun lalu. Namun, tidak sukar untuk kita memahami 
mengapa kritikan Perdana Menteri itu hanya setakat mengakui kelemahan dan tidak pula 
sanggup menyenaraikan punca-puncanya. Apatah lagi mengambil langkah-langkah proaktif 
untuk menangani kelemahan ini. 

 Maka demikian, saya akan membantu untuk merungkaikan punca-punca 
rendahnya prestasi murid kita di sebalik pelaburan yang tinggi yang diperuntukkan setiap 
tahun. Pertamanya, ketirisan dan pembaziran yang berlaku akibat ketidakcekapan 
pengurusan seperti yang dinyatakan di dalam Laporan Ketua Audit Negara setiap tahun. 
Contohnya pelbagai, seperti keadaan keselamatan sekolah dan institusi pengajian yang 
kurang memuaskan. Walaupun RM2 bilion dibelanjakan, Laporan Ketua Audit Negara 2012 
telah mendapati bahawa terdapat kepincangan dalam pemantauan di pintu masuk dan 
keluar sekolah, pengawal yang tidak mencukupi atau tidak menepati aspek kesihatan serta 
kontrak keselamatan yang diluluskan oleh kementerian tanpa mengikuti prosedur yang 
ditetapkan serta pembayaran kepada kontraktor yang tidak menunaikan tugas mereka.  

 Namun, saya yakin Yang Berhormat Pulai dengan rakan-rakannya di PAC akan 
memberikan perhatian yang cukup kepada kepincangan-kepincangan dalam Laporan Ketua 
Audit Negara. Keduanya, tiada kajian yang menyeluruh sebelum sesuatu dasar 
dilaksanakan khususnya soal dalam pendidikan ini. Ini mengakibatkan dasar-dasar flip-flop 
dan pembaziran besar-besaran. Ingat kah lagi kita kepada Dasar PPSMI yang bukan 
sahaja gagal meningkatkan penguasaan bahasa Inggeris murid, malahan juga 
menyebabkan pencapaian Sains dan Matematik merosot berdasarkan penilaian 
antarabangsa.  

 Tambahan pula, PPSMI telah menelan belanja sebanyak RM3.2 bilion di mana 
dua per tiga daripada kos tersebut telah digunakan untuk pemerolehan perkakasan dan 
perisian bagi program tersebut. Apakah yang sudah terjadi dengan peralatan komputer 
berjumlah RM2 bilion itu memandangkan Dasar PPSMI telah pun ditamatkan? Kini kita 
mendengar kerajaan ingin melaksanakan projek besar-besaran 1Bestari Net yang akan 



Ini menunjukkan bahawa kerajaan meletakkan keutamaan yang besar terhadap pembangunan modal insan. Berdasarkan Laporan Pelan Pembangunan Pendidikan Malaysia 2013-2025 (PPPM), perbelanjaan awam Malaysia dalam pendidikan asas daripada prasekolah sehingga sekolah menengah sebagai peratusan KDNK adalah melebihi dua kali ganda purata negara ASEAN iaitu 3.8% berbanding 1.8% dan juga lebih tinggi daripada negara-negara harimau Asia seperti Korea, Hong Kong, Jepun, dan Singapura. Malahan perbelanjaan pendidikan di negara kita juga lebih tinggi daripada Negara OECD. Manakala jika dibandingkan dengan negara-negara yang setara dari segi KDNK per kapita seperti Turki, Chile, Romania, Mexico, Malaysia juga mempunyai perbelanjaan per murid yang lebih tinggi iaitu USD1,808 setahun. Tuan Yang di-Pertua, walaupun jumlah yang diperuntukkan dan yang dibelanjakan untuk pendidikan adalah tinggi di negara kita, persoalannya adakah perbelanjaan itu menghasilkan pulangan atas pelaburan ataupun return on investment (ROI) yang setimpal. Malangnya jawapan daripada Laporan PPPM sendiri mengatakan tidak. Menurut laporan tersebut, prestasi Malaysia ketinggalan berbanding negara-negara lain yang memperuntukkan perbelanjaan yang setara malah laporan juga mengakui bahawa tahap perbelanjaan lebih tinggi tidak semestinya dikaitkan dengan keberhasilan yang lebih baik. Kegagalan ini dicerminkan dalam taraf kebolehupayaan murid-murid kita apabila diukur bersama dengan negara-negara lain. Saya tidak perlu ulangi hujah-hujah Yang Berhormat Sandakan awal petang tadi tetapi secara kesimpulan, prestasi murid negara kita sudah merudum, yang dahulunya mengatasi skor purata antarabangsa. Akan tetapi sekarang sudah sampai ke tahap di mana 38% murid kita gagal mencapai penanda aras minimum dalam Matematik dan Sains. Ini dalam Laporan TIMSS. Pola yang sama juga dicerminkan dalam kajian PISA yang dijalankan oleh OECD. Tuan Yang di-Pertua, tidakkah ini menghairankan, bagaimanakah prestasi murid kita semakin merosot walaupun perbelanjaan pendidikan semakin meningkat. Jelas, hasil yang diperolehi adalah tidak setimpal dengan pelaburan yang dibuat. Malah kenyataan ini sendiri diakui oleh Yang Amat Berhormat Perdana Menteri semasa membentangkan Rang Undang-undang Perbekalan 2013 tahun lalu. Namun, tidak sukar untuk kita memahami mengapa kritikan Perdana Menteri itu hanya setakat mengakui kelemahan dan tidak pula sanggup menyenaraikan punca-puncanya. Apatah lagi mengambil langkah-langkah proaktif untuk menangani kelemahan ini. Maka demikian, saya akan membantu untuk merungkaikan punca-punca rendahnya prestasi murid kita di sebalik pelaburan yang tinggi yang diperuntukkan setiap tahun. Pertamanya, ketirisan dan pembaziran yang berlaku akibat ketidakcekapan pengurusan seperti yang dinyatakan di dalam Laporan Ketua Audit Negara setiap tahun. Contohnya pelbagai, seperti keadaan keselamatan sekolah dan institusi pengajian yang kurang memuaskan. Walaupun RM2 bilion dibelanjakan, Laporan Ketua Audit Negara 2012 telah mendapati bahawa terdapat kepincangan dalam pemantauan di pintu masuk dan keluar sekolah, pengawal yang tidak mencukupi atau tidak menepati aspek kesihatan serta kontrak keselamatan yang diluluskan oleh kementerian tanpa mengikuti prosedur yang ditetapkan serta pembayaran kepada kontraktor yang tidak menunaikan tugas mereka. Namun, saya yakin Yang Berhormat Pulai dengan rakan-rakannya di PAC akan memberikan perhatian yang cukup kepada kepincangan-kepincangan dalam Laporan Ketua Audit Negara. Keduanya, tiada kajian yang menyeluruh sebelum sesuatu dasar dilaksanakan khususnya soal dalam pendidikan ini. Ini mengakibatkan dasar-dasar flip-flop dan pembaziran besar-besaran. Ingat kah lagi kita kepada Dasar PPSMI yang bukan sahaja gagal meningkatkan penguasaan bahasa Inggeris murid, malahan juga menyebabkan pencapaian Sains dan Matematik merosot berdasarkan penilaian antarabangsa. Tambahan pula, PPSMI telah menelan belanja sebanyak RM3.2 bilion di mana dua per tiga daripada kos tersebut telah digunakan untuk pemerolehan perkakasan dan perisian bagi program tersebut. Apakah yang sudah terjadi dengan peralatan komputer berjumlah RM2 bilion itu memandangkan Dasar PPSMI telah pun ditamatkan? Kini kita mendengar kerajaan ingin melaksanakan projek besar-besaran 1Bestari Net yang akan.